**LIDL OTVORIO PRVU PRODAVNICU U ARANĐELOVCU**

**Prva Lidl prodavnica u Aranđelovcu otvorena je jutros u 8:00 časova, na adresi Zanatlijska 81Đ. Tim povodom, svečano presecanje vrpce upriličili su rukovodioci prodavnice ispred kompanije, kao i zamenica predsednika opštine Aranđelovac, Nevena Irić. Aranđelovčani će od danas imati priliku da u svom kraju iskuse jedinstveno iskustvo Lidl kupovine, kao i da pronađu raznovrsnu ponudu proizvoda po redovno niskim cenama.**

Lidl Srbija i na početku godine nastavlja sa planskim širenjem maloprodajne mreže, potvrđujući da neprestano osluškuje potrebe potrošača, snažno se oslanjajući na njihovo dugogodišnje poverenje. Otvaranjem prodavnice u Aranđelovcu, građani će od danas i u svom komšiluku moći da uživaju u Lidl ponudi, koja kombinuje proizvode visokog kvaliteta, po svakodnevno niskim cenama. Prodavnica je modernog i prijatnog ambijenta koji olakšava svakodnevnu kupovinu, a povodom otvaranja kupce je dočekala i posebna ponuda.

*„Izuzetno nam je drago što od danas imamo priliku da Aranđelovčanima, kroz redovan i sezonski asortiman, ponudimo kvalitet, inspiraciju i podršku u svakodnevnim poduhvatima, kao i da ih uverimo u sve ono što čini da se kupovina u Lidlu uvek isplati“,* izjavila je **Marija Kojčić ispred sektora Corporate Affairs kompanije Lidl Srbija.**

Nedavno, kompanija Lidl Srbija je po 6. put zaredom ponela priznanje Top Employer, čime se potvrđuje njena posvećenost kvalitetu radnog okruženja i razvoju zaposlenih – i u 2026. godini nalazi se u samom vrhu po kvalitetu odnosa prema zaposlenima na nacionalnom i međunarodnom nivou. Pored konkurentnih uslova rada i široke palete benefita, Lidl obezbeđuje pažljivo uvođenje u posao, koje svakom novom članu tima pruža sigurnost, podršku i priliku za razvoj potencijala od samog početka.

Otvaranjem 84. prodavnice po redu u Srbiji, Lidl je svoj tim proširio za oko 25 novih kolega, koje očekuje rad u stabinom i podsticajnom okruženju, uz brojne pogodnosti koje kompanija osigurava zaposlenima. Takvi benefiti podrazumevaju različite finansijske podsticaje, privatno zdravstveno osiguranje, *EAP* program podrške zaposlenima u oblasti prava, finansija i psihologije i brojne druge. Od januara ove godine zaposlenima je najavljeno i povećanje plata, kao deo kontinuiranog ulaganja kompanije u unapređenje uslova rada.

*„Aranđelovac je grad privrede. Na teritoriji cele opštine registrovano je više od 2.336 preduzetničkih privrednih radnji. Od danas će i Lidl prodavnica doprinositi boljoj i lepšoj slici razvoja opštine, prvenstveno ekonomskom razvoju, a zatim i turizmu. Lidl će dodatno doprinositi i širem asortimanu robe i usluga, što je građanima prvenstveno prioritet, ali i smanjenju nezaposlenosti, s obzirom na to da će zaposliti određeni broj građana sa teritorije opštine Aranđelovac“, rekla je* ***zamenica predsednika opštine, Nevena Irić****.*

Lidl je povodom otvaranja, pripremio i posebno iznenađenje za sve mame čije se bebe u Aranđelovcu rode u periodu od 22. do 29. januara. Naime, njima će prilikom izlaska iz porodilišta Zdravstvenog centra Aranđelovac, biti uručen poklon paket „Bebina čarobna kutija“ namenjen prvim danima roditeljstva, kao znak pažnje i podrške u jednom od najvažnijih životnih trenutaka.

Radno vreme Lidl prodavnice u Aranđelovcu je svakog dana u nedelji od 8 do 22 časa.

**O Lidlu**

Kompanija Lidl, kao deo nemačke Švarc grupe (Schwarz Gruppe), jedan je od vodećih prehrambenih trgovinskih lanaca u Nemačkoj i Evropi. Sa oko 12.600 prodavnica i više od 230 distributivnih i logističkih centara u 31 zemlji, broji ukupno više od 382.400 zaposlenih širom sveta. Jednostavnost i usmerenost na procese određuju svakodnevne aktivnosti u prodavnicama, regionalnim distributivnim centrima i nacionalnoj centrali Lidla. Istovremeno, Lidl kroz svoje aktivnosti preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture i oblikuju svakodnevno poslovanje čineći osnovu uspeha. Kompanija Lidl je u 2024. fiskalnoj godini ostvarila prodaju od 132,1 milijarde evra, vrednujući najbolji odnos cene i kvaliteta za svoje potrošače, dok su ostale kompanije u sastavu Švarc grupe zabeležile ukupni prihod od 175,4 milijarde evra u istom periodu.

Lidl je u Srbiji svoje prve prodavnice otvorio u oktobru 2018. godine i trenutno ima 84 prodavnice u 49 gradova širom zemlje. Ima dugoročne planove sa ciljem da potrošačima širom Srbije ponudi jedinstveno iskustvo kupovine i najbolji odnos cene i kvaliteta, po čemu je prepoznat u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ petu godinu zaredom i „Top Employer Europe” osmu godinu zaredom.

**Kontakt za medije:**

Tamara Ivankovic, Represent, Email: [tamara.ivankovic@represent.rs](mailto:tamara.ivankovic@represent.rs); Mob: +381 63 384 047

Tijana Đorđević, Represent, Email: [tijana.djordjevic@represent.rs](mailto:tijana.djordjevic@represent.rs); Mob: +381 64 94 88 833

Jasmina Stakić, Represent, Email: [jasmina.stakic@represent.rs](mailto:jasmina.stakic@represent.rs); Mob: +381 69 2980 839

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)